Diari Oficial de la Generalitat Valenciana


Sumari del DOGV 7821, del 05-07-2016 (2016/4677)

Notificació de la sentència dictada en el judici verbal número 837/2015.
------------------------------------------------------------------------

### Dades del document

Número de DOGV
:   7821

Data del DOGV
:   05-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4677


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 837/2015. [2016/4677]  
Procediment: judici verbal 837/2015.  
Demandant: Empresa Mixta Valenciana de Aguas, SA, EMIVASA.  
Procuradora: M.ª Gloria Benlloch Soriano.  
Demandat: Deniel M.  
  
Míriam Muñoz Peiró, lletrada de l'Administració de Justícia del Jutjat de Primera Instància número 21 de València, faig saber que en el judici verbal 837/2015, que es tramita en aquest jutjat a instàncies d'Empresa Mixta Valenciana de Aguas, SA, EMIVASA, contra Deniel M., sobre reclamació de 801,69 euros, consta dictada la resolució que, copiada en allò que interessa, diu així:  
  
«Sentència número 95/20236  
València, 11 de febrer de 2016  
M.ª Cristina López de Haro Martín, magistrada jutgessa del Jutjat de Primera Instància número 21 de València i partit, he vist aquestes actuacions de judici verbal civil número 837/2015, seguides a instàncies d'Empresa Mixta Valenciana de Aguas, SA, representada per la procuradora la senyora Benlloch Soriano i assistida pel lletrat Javier Valero contra Deniel M., en situació de rebel·lia processal, i dicte la resolució següent:  
Dispositiva  
Estime íntegrament la demanda formulada per la procuradora la senyora Benlloch Soriano, que actua en nom i representació d'Empresa Mixta Valenciana de Aguas, SA, contra Deniel M., i realitze els pronunciaments següents:  
1. Declare resolt el contracte de subministrament d'aigua, conclòs entre l'actora i el demandat per a consum en l'habitatge situat a València, carrer Veneçuela, 16, 8a.  
2. Establisc l'obligació del demandat de facilitar l'entrada al domicili situat a València, carrer Veneçuela, 16, 8a, on es presta el subministrament d'aigua, i de permetre que es desmunte el comptador d'aigua i se'n clausure la instal·lació; i, si no ho fa, si el demandat continua oposant-se, que s'expedisca un manament d'entrada perquè, el dia i a l'hora que a aquest efecte s'assenyale, s'hi constituïsca la comissió judicial, assistida de la part actora, a fi que personal tècnic de la companyia procedisca a la privació de subministrament mitjançant el desmuntatge del comptador.  
3. Així mateix, condemne a l'esmentat demandat a satisfer a l'actora la quantitat de vuit-cents un euros amb seixanta-nou cèntims (801,69 ?), més l'interés legal produït des de la data de la interposició de la demanda (14.05.2015) i fins a fer-ne el pagament complet, incrementat de la manera prevista en l'article 576 de la Llei d'Enjudiciament Civil a partir d'aquesta sentència.  
Condemne el demandat al pagament de les costes causades.  
Notifiqueu-la a les parts i feu-los saber que, contra aquesta sentència, no hi podran interposar cap recurs (art.455 LEC).  
Porteu-ne l'original al llibre de sentències i expediu-ne un testimoniatge per a incorporar-lo a les actuacions.  
Aquesta és la meua sentència, que pronuncie, mane i firme. M.ª Cristina López de Haro Martín, magistrada jutgessa del Jutjat de Primera Instància número 21 de València.»  
  
Cosa que es fa pública mitjançant aquest edicte, que s'inserirà en el Diari Oficial de la Comunitat Valenciana, perquè valga de notificació de forma legal al demandat i actualment en parador ignorat.  
  
València, 30 de març de 2016.- La lletrada de l'Administració de Justícia: Míriam Muñoz Peiró.